en en en en en en en en en en es en en en gu de en en gu en en gu gu en gu en gu en gu gu gu gu gu gu gu gu gu gu gu gu gu gu gu en gu en gu gu en gu en en en en gu gu en gu gu gu gu gu gu gu gu gu gu gu gu en gu en gu gu en gu gu en gu gu gu gu gu gu gu gu gu gu en gu en gu gu en gu gu en gu gu gu gu gu gu gu gu gu gu gu gu gu en gu gu en gu gu en gu gu gu gu gu gu gu gu en gu en gu gu en gu gu en gu gu gu gu gu gu gu gu gu gu gu gu gu en gu en gu gu en gu gu en gu gu gu gu gu gu gu gu gu gu gu en gu en gu gu en en gu gu en gu gu gu gu gu gu gu gu gu gu gu gu gu gu en gu en gu gu en en gu gu en gu gu gu gu gu gu gu gu gu gu gu gu en gu en gu gu en gu gu en gu gu gu gu gu gu gu gu gu en gu en gu en en en en en en tl en en en en en en
Try 10 delicious and Tasty Gujarati style sabji of pulse- m.divyabhaskar.co.in
ટ્રાય કરો ગુજરાતી સ્ટાઇલમાં 10 સૂકાં અને સરળ કઠોળના શાકની રેસિપિ
divyabhaskar.com | Jun 05,2017 1:59 PM IST
રેસિપિ ડેસ્ક, અમદાવાદ: અત્યારે માર્કેટમાં શાક બરાબર મળતાં નથી. રોજ શાકમાં શું બનાવવું તે પ્રશ્ન તો ઘરે-ઘરે બધાને સતાવતો હોય છે. તો તમે અલગ-અલગ કઠોળનાં શાક બનવી શકો છો. તો વળી ઘણાને રોજ બે શાક જોઇતાં હોય છે, તો તમે એક કઠોળ બનાવી શકો. માર્કેટમાંથી શાક લાવવાનું રહી ગયું હોય તો સવારના ટિફિન કે લંચબોક્સ માટે તમે કઠોળ પલાળી શકો છો.
નોંધી લો, હરિયાળી છોલે, ચણાની દાળ-વટાણાનું શાક, અડદ દાળનું શાક, બટર ચણા, લચકો દાળ, તુવેર દાળનું શાક, હરિયાળી છોલે, ફણગાવેલ મગનું શાક, ચણા દાળનું સૂકું શાક, રંગુની વાલ અને ચોળાના શાકની રેસિપિ...
-એક ટીસ્પૂન શેકેલું જીરૂં પાવડર
સૌપ્રથમ ચણાને આખી રાત પલાળી દો. સવારે તેને ચારથી પાંચ સીટી વગાડીને બાફી લો. કોથમીર અને ફૂદીનાને બરાબર સાફ કરીને સમારી લો. તેમાં આદુ, ટામેટાં અને લીલા મરચાં નાંખીને પેસ્ટ બનાવી લો. હવે એક પેનમાં તેલ ગરમ કરો. તેલ ગરમ થાય એટલે તેમાં જીરું નાંખો. જીરું લાલ થાય એટલે તેમાં ડુંગળી નાંખીને ચારથી પાંચ મિનિટ માટે સાંતળો. લાઈટ બ્રાઉન રંગની થાય એટલે તેમાં આદુ-લસણની પેસ્ટ નાંખીને બરાબર મિક્સ કરો. એકાદ મિનિટ સાંતળ્યા બાદ તેમાં કોથમીર-ફૂદીનાવાળી પેસ્ટ નાંખીને બરાબર મિક્સ કરી લો. ચારથી પાંચ મિનિટ સુધી ચઢવા દો. તેમાં હળદર, ધાણા પાવડર, જીરું પાવડર, ગરમ મસાલો અને મીઠું નાંખીને બરાબર મિક્સ કરીને ચારથી પાંચ મિનિટ સુધી ચઢવા દો. હવે તેમાં બાફેલા ચણા નાંખીને બરાબર મિક્સ કરી લો. બધો જ મસાલો એકરસ થઈ જાય એ રીતે ચઢવા દો. ગેસ બંધ કરીને ગરમા-ગરમ હરિયાળી ચણાને ભટુરા કે પરાઠા સાથે સર્વ કરો.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
(Gujarati Recipes Gujarati News) સાથે જોડાયેલા અન્ય (Recipes Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Try 10 delicious and Tasty Gujarati style sabji of pulse
(Read News in Gujarati from Divya Bhaskar)
-એક કપ ચણાની દાળ
-એક કપ વટાણાના દાણા
-એક નંગ ડુંગળી ઝીણી સમારેલી
-બે નંગ મોટી એલચી
-એક ચમચી લાલ મરચું પાવડર
-બે મોટી ચમચી તેલ
સૌપ્રથમ ચણાની દાળને ચાર કલાક પાણીમાં પલાળી દો. તેને નિતારી લો. હવે એક કૂકરમાં તેલ ગરમ કરો. તેલ ગરમ થાય એટલે આખા મસાલા, ડુંગળી અને આદુ નાંખીને સાંતળો. પછી દહીં અને મસાલા ઉમેરીને ફરી સાંતળો. હવે અડધો કપ પાણી, દાળ અને વટાણા નાંખીને કૂકર બંધ કરી દો. એક સીટી વાગે ત્યાં સુધી કૂકરમાં ચઢવા દો. હવે કૂકર ખોલીને એકવાર જોઈ લો. જો પાણી હોય તો બાળી લો. છેલ્લે કોથમીર ભભરાવીને ગરમા-ગરમ સર્વ કરો.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
-એક કપ અડદની દાળ પલાળેલી
-ચાર નંગ ડુંગળી સમારેલી
-એક નંગ મોટું ટામેટું સમારેલું
-દોઢ ઈંચનો આદુનો ટુકડો
-ત્રણ નંગ લીલા મરચાં સમારેલા
-અડધી ટીસ્પૂન લાલ મરચું પાવડર
-અડધી ટીસ્પૂન ગરમ મસાલો
સૌપ્રથમ પલાળેલી અડદની દાળમાં મીઠું, હળદર અને ત્રણ કપ જેટલી પાણી નાંખીને બાફી લો. દાળ એકદમ બફાઈ ન જાય તેનું ધ્યાન રાખવું. છૂટી રહે તે રીતે બાફવી. એક નોનસ્ટિક પેનમાં તેલ ગરમ કરો. તેમાં સમારેલી ડુંગળી નાંખીને સાંતળો. ડુંગળી લાઈટ બ્રાઉન રંગની થાય એટલે તેમાં આદુની પેસ્ટ નાંખીને સાંતળો. એકાદ મિનિટ સાંતળ્યા બાદ તેમાં લીલા મરચાં, ટામેટાં, લાલ મરચું પાવડર અને મીઠું નાંખીને બરાબર મિક્સ કરીને સાંતળો. ટામેટાં ચઢી ગયા બાદ ગ્રેવીમાંથી તેલ છૂટે એટલે તેમાં અડદની દાળ નાખીને બરાબર મિક્સ કરો. બેથી ત્રણ મિનિટ બાદ તેમાં ગરમ મસાલો નાખીને ફરીથી બરાબર મિક્સ કરી લો. એકથી બે મિનિટ સુધી ચઢવા દીધા બાદ ગેસ બંધ કરો. ગરમા-ગરમ શાકને કોથમીરથી ગાર્નિશ કરીને સર્વ કરો.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
-કાળા કાબુલી ચણા(આખી રાત પલાળેલા)
સૌપ્રથમ પહેલેથી પલાળેલા ચણા અને બટાકાને કુકરમાં બાફવા મુકી દો. તેની ત્રણ સીટી વગાડી લો. બટાકા અને ચણા બફાય ત્યાં સુધી બીજી તૈયારી કરી લો. બીટ અને ગાજર ને ખમણીથી છીણી લેવા. શિમલા મિર્ચ, ડુંગળી અને ટામેટાના ઝીણા ટુકડા કરી લેવા. લીલા મરચાના બારીક ટુકડા કાપી લેવા. હવે બફાયેલા બટાકાના થોડા મોટા ટુકડા કાપી લેવા. આમ બટર ચણા માટેની પૂર્વ તૈયારી પૂરી થઈ ગઈ. હવે એક પેનને ગેસ પર ધીમી આંચ પર ગરમ કરો. હવે તેમાં એક ચમચી બટર મુકવું. જેવું બટર ઓગળે એટલ તેમાં બાફેલા ચણા ઉમેરીને હલકા હાથે બટર સાથે મિક્સ કરવા. હા પણ ચણા તળવા કે શેકાવા ના માંડે તેનું ધ્યાન રાખવું. ત્યારબાદ તેમાં મરચાના ઝીણા ટુકડા ઉમેરીને બરાબર મિક્સ કરવુ. પછી બટાકાના ટુકડા અને શિમલા મિર્ચના ટુકડા ઉમેરી દેવા. સ્વાદાનુસાર ચાટ મસાલો અને મીઠું ઉમેરીને બરાબર મિક્સ કરી દેવું. મિશ્રણને સારી રીતે મિક્સ કરવું. છેલ્લે ટામેટા, ડુંગળીના ટુકડા અને બીટ-ગાજરનું છીણ ઉમેરી દેવું. ખટાશ માટે સ્વાદાનુસાર લીંબુનો રસ ઉમેરીને બરાબર મિક્સ કરી લેવું. બીટ અને ગાજરના છીણને લીધે મિશ્રણનો રંગ ઘેરો થશે અને તેમાંથી પાણી પણ છુટશે. શાકને હલાવતા રેહવું. બધી સામગ્રી નાખ્યા બાદ ચાર મિનિટના સમય પછી ગેસ પરથી ઉતારી લેવું. કોથમીરથી ગાર્નિશ કરીને ગરમા-ગરમ સર્વ કરવું.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
-પાંચસો ગ્રામ મગની દાળ (મગની મોગર)
-બે ટીસ્પૂન આદુ-લસણની પેસ્ટ
-એક ચપટી ધાણાજીરૂં પાવડર
સૌપ્રથમ મગની મોગર દાળને દસ મિનિટ પાણીમાં પલાળીને રાખો. તેને પ્રેશર કુકરમાં પાંચ મિનિટ સુધી બાફી લો. એક પેનમાં તેલ ગરમ કરીને તેમાં રાઈના દાણા ઉમેરો. ત્યારબાદ આદુ-લસણની પેસ્ટ ઉમેરો. ટામેટાને ઝીણુ સમારીને તેમાં ઉમેરો. સાથે ગરમ મસાલો, મીઠું, લાલ મરચાંનો પાવડર ઉમેરો. સ્વાદાનુસાર ગોળ ઉમેરો. હવે દાળને ઢાંકીને દસ મિનિટ સુધી ચઢવા દો. જ્યારે પાણી બળી જાય ત્યારે ગેસ બંધ કરી દો. ગરમા-ગરમ લચકો દાળ રોટલી કે ભાખરી સાથે સર્વ કરો.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
-એક કપ તુવેર દાળ
-સાત નંગ મીઠા લીમડો
-એક નંગ ડુંગળી સમારેલી
-અડધી ટીસ્પૂન લાલ મરચું પાવડર
-અડધી ટીસ્પૂન ગરમ મસાલો
-બે ટીસ્પૂન કોથમીર સમારેલી
સૌપ્રથમ તુવેર દાળને બરાબર સાફ કરીને ધોઈને એકબાજુ પર મૂકો. ત્યારબાદ એક કડાઈમાં તેલ ગરમ કરો. તેલ ગરમ થાય એટલે તેમાં રાઈ ઉમેરો. રાઈ ફૂટે એટલે તેમાં જીરું અને મીઠો લીમડો નાખીને અડધી મિનિટ સાંતળો. ત્યારબાદ હિંગ અને હળદર નાંખીને બરાબર મિક્સ કરો. હવે તેમાં ડુંગળી નાંખીને સાંતળો. ડુંગળી લાઈટ બ્રાઉન રંગની થાય એટલે તેમાં લાલ મરચું પાવડર નાખીને ફરીથી અડધી મિનિટ માટે સાંતળો. તેમાં ધોઈને મૂકેલી તુવેર દાળ અને એક કપ પાણી ઉમેરીને બરાબર મિક્સ કરીને કડાઈ ઢાંકીને દાળને ચઢવા દો. દાળ બરાબર ચઢી જાય ત્યાં સુધી તેને ચઢવા દો. લગભગ પંદરથી વીસ મિનિટનો સમય લાગશે દાળ ચઢતા. વચ્ચે-વચ્ચે શાકને હલાવતા રહેવું. દાળ ચઢી જાય એટલે તેમાં ગરમ મસાલો નાંખીને બરાબર મિક્સ કરીને એકથી બે મિનિટ ચઢવા દેવી. ત્યારબાદ ગેસ બંધ કરીને શાકને કોથમીરથી ગાર્નિશ કરીને રોટલી સાથે સર્વ કરવુ.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
સૌપ્રથમ મગને સાફ કરી નવશેકા પાણીથી સવારે પલાળી દો. સાંજે તેને ચાળણીમાં નાંખી ઢાંકણ ઢાંકી દો. સવારે મગને ફણગા ફૂટશે. તેને ચાળણીથી ઢાંકી દઈ, થાળી રાખો. હવે તેમાં વાટેલા લીલાં મરચાં, મરચું પાવડર, મીઠું, ખાંડ, હળદર મસાલો બરાબર ભેળવી દો. હવે એક નોનસ્ટિક કડાઈમાં તેલ ગરમ કરો. ગરમ થાય ત્‍યારે રાઈ ઉમેરો. રાઈ ફૂટે એટલે હિંગ નાંખી થોડીક સેકન્ડ સાંતળો. તેમાં મગ વઘારો. મગ ચઢે તેટલું પાણી નાંખો. તે ચઢી જાય અને બધું પાણી બળી જાય એટલે તેમાં લીંબુ નિચોવી અને કોથમીરથી ગાર્નિશ કરીને ગરમા-ગરમ સર્વ કરો.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
ચણા દાળનું સૂકું શાક
-એક કપ ચણાની દાળ
-એક કપ ડુંગળીની સ્લાઈસ
-એક ટીસ્પૂન મેથીની ભાજી સમારેલી
-એક ઈંચનો તજનો ટુકડો
-અડધી ટીસ્પૂન મરી પાવડર
-એક ટીસ્પૂન લીંબુનો રસ
સૌપ્રથમ ચણાની દાળને ધોઈને સાફ કરી લો. તેને 15 મિનિટ માટે પલાળી રાખો. હવે એક કૂકરમાં ચણાની દાળ, પાંચ કપ પાણી, મીઠું અને હળદર ઉમેરીને બાફી લો. દાળ બફાય એટલી એકથી બે સીટી વગાડી લેવી. કૂકરને ઠંડુ થવા દો. હવે વધારાનું પાણી નિતારી લો. હવે એક નોનસ્ટિક સોસ પેનને ગરમ કરો. ગરમ થાય એટલે તેમાં બધાં જ આખા મસાલા અને જીરું ઉમેરીને સાંતળો. જીરું લાલ થાય એટલે તેમાં ડુંગળી ઉમેરીને સાંતળો. હવે તેમાં દાળ, લીંબુનો રસ, મસાલા અને મેથી ઉમેરીને સાંતળો. સાંતળતી વખતે એ વાતનું ધ્યાન રાખવું કે, દાળ મેશીના થઈ જાય. મેથી ચઢી જાય ત્યાં સુધી સાંતળો. ગેસ બંધ કરીને ગરમા-ગરમ સબ્જીને રોટલી સાથે સર્વ કરો.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
-એક કપ રંગુની વાલ
-અડધી ટીસ્પૂન લાલ મરચું પાવડર
-પાણી જરૂર મુજબ(બાફવા માટે)
-બે નંગ બોરિયાં મરચાં અથવા કાશ્મીરી મરચાં
સૌપ્રથમ વાલને બરાબર ધોઈ લેવા. તેને ચારથી પાંચ કલાક સુધી પલાળવા. હવે પાણી નિતારીને, બાફી લેવા. હવે એક નોનસ્ટિક કડાઈમાં તેલ ગરમ કરો. ગરમ થાય એટલે તેમાં જીરું ઉમેરવું. જીરું લાલ થાય એટલે અજમો, હિંગ, લાલ મરચું નાંખીને સાંતળવા. થોડીક સેકન્ડ સાંતળ્યા બાદ તેમાં બાફેલા વાલ, મસાલો, ખાંડ અને મીઠું ઉમેરીને બરાબર મિક્સ કરી લેવા. ધીમે-ધીમે હલાવતા રહેવું. પાણી બળી જાય એટલે આમચૂર ભભરાવવું. એકથી બે મિનિટ સાંતળ્યા બાદ ગેસ બંધ કરી દેવો. ગરમા-ગરમ વાલને કોથમીરથી ગાર્નિશ કરીને સર્વ કરવું.
ક્લિક કરો આગળની સ્લાઇડ્સ પર અને જુઓ અવનવા કઠોળનાં વધુ શાક...
-એક કપ લાલ અથવા સફેદ ચોળા
-એક ટીસ્પૂન લાલ મરચું
-ત્રણ નંગ કોકમ(ધોઈને પલાળેલાં)
સૌપ્રથમ ચોળાને બરાબર ધોઈ લેવા. તેને અડધા કલાક માટે પલાળવા. હવે નિતારીને રાખવા. પ્રેશર કૂકરમાં ચોળા, મીઠું અને જરૂર પ્રમાણે પાણી ઉમેરીને બાફવા મૂકવા. લગભગ ત્રણથી ચાર સીટી વગાડવી. ચોળા ઓસાવી લેવા. હવે એક નોનસ્ટિક કડાઈમાં તેલ ગરમ કરો. ગરમ થાય એટલે તેમાં જીરું ઉમેરો. જીરું લાલ થાય એટલે હિંગ ઉમેરીને થોડીક સેકન્ડ માટે સાંતળો. ત્યારબાદ ચોળા, બધો મસાલો, કોકમ અને મીઠું નાંખવા. બરાબર હલાવવું. થોડીવાર ચઢવા દેવા. કોથમીરથી ગાર્નિશ કરીને સર્વ કરવા.
Copyright © 2017 - 18 DB Corp ltd., All Rights Reserved.